Laura Cuenca, Sofía Gómez, Ada Lerma i Andrea Ullana s’alcen amb els premis del Concurs Pictòric del Col·legi Joan XXIII
2025-07-24

El IX Certamen de Pintura del Col·legi Patronat Joan XXIII ja coneix a les seues guanyadores. En l’edició d’enguany, les quatre categories del concurs han comptat amb grans dones creadores com a guanyadores.

Així, Laura Cuenca, Sofia Gómez, Ada Lerma i Andrea Ullana, han sigut les guanyadores de les diferents categories i han rebut els seus guardons de mans de les diferents entitats que han col·laborat en l’edició d’enguany i de l’alcalde de Burjassot, Rafa García, que va estar acompanyat en l’acte per la regidora de Cultura, Estefanía Ballesteros.

A més de les guanyadores, des del centre també es va fer un esment especial als millors dibuixos de cada categoria i, el moment més emocionant de la vesprada va ser quan es van descobrir les obres guanyadores, d’una gran bellesa i d’un gran valor artístic.